ร้านซูชิ ชาบูบุฟเฟต์ ย่านทองหล่อร้านนี้มีชื่อว่า “Shibuya Shabu” ค่ะ ร้านนี้ตั้งอยู่บริเวณซอยแจ่มจันทน์เลย หรือจะเข้าทางทองหล่อ 20 จะอยู่ประมาณต้นซอยเลยค่ะ ใต้ตึก SPC Building ค่ะ ร้านนี้เวลาผ่าน หรือมาทานนี่ต้องบอกเลยคนเยอะตลอดๆ ค่ะ ตัวร้านตกแต่งเป็นกระจกใส ภายในร้านเน้นแบบสไตล์โมเดิร์นเก๋ๆ ดูสวย สะอาดน่านั่งดีค่ะ ส่วนเมนูของที่นี่จะเป็นแบบบุฟเฟต์ค่ะ มีให้เลือกทั้งชาบู และซูชิค่ะ ราคาหัวละ 690.- Net ค่ะ

สำหรับเมนูชาบู เราสามารถเลือกน้ำชาบูได้ 2 แบบนะ ส่วนพวกเนื้อต่างๆ มีให้เลือกเยอะมากค่ะ ไม่ว่าจะเป็นเนื้อหมูสไลด์ เนื้อสไลด์ เบคอน เนื้อปลา กุ้ง ปลาหมึก ผักสดต่างๆ คือทุกอย่างสดดี และของคุณภาพดี ส่วนน้ำจิ้มอร่อยถูกใจมากค่ะ

สำหรับเมนูซูชิ อันนี้เราปลื้มมาก คือทางร้านมีให้เลือกเยอะสุดๆ และแต่ละอย่างคือน่าทานมากๆ อะ เลยจัดมาเต็มนะ กับ

-ซูชิปลาไหล ปลาไหลชิ้นเบ้ง รสชาติดี มัน นุ่ม อร่อยค่ะ

-ซูชิแซลมอน เนื้อแซลมอนสด และใหญ่มาก เต็มปากเต็มคำดีค่ะ

-ซูชิหอยปีกนก อันนี้ก็เริ่ดอะ ฟินๆ

-Hotate เมนูนี้ชอบอีกเหมือนกัน อร่อยค่ะ

-กุ้งเทมปุระ กุ้งตัวใหญ่ กรอบ อร่อย

คือรวมๆ อาหารอร่อย ใช้วัตถุดิบดี ราคาพอรับได้ บริการดี ชอบค่ะ